HAEMATEMESI. 


DISSERTATIO 

IN  A UG  URALIS  MEDICA 
QUAM  CONSENSU 

GRATIOSI  MEDICORUM  ORDINIS 

IN  UNIVERSITATE  LITTERARIA  BEROL1NENSI 

FUO  SUMBIIS 

IN  MEDICINA  ET  CHIRURGIA  HONORIBUS 
RITE  OBTINENDIS 

I 

DIE  XVI  M.  DECEMBRIS  A.  MDCCCXIX 
H.  L.  Q.  S. 

PUBLICE  DEFENDET 

AUCTOR 

Guilelmus  frid.  BILLROTH 

GRYPHIIS-POMERANUS 


BEROLINI  1819. 
FORMIS  THE O PHILI  BRUSCHCKE, 


r ■■  * 

4fi 


(>  Tri  ; 'T  4*  'c?  : l 

\'jy  y.v\  1 ? ■;./ 

. ' > 

> fiU  :a-:  • - ■ 

k.Ui  AU  • 'i  ’*I 

. iri*  o;i7 

. a:  iOi<v  { ; ; x-  > J 5 v T/t 

! Djj  . * 1 

,'J  J .11 

THU>  . l -•••• 

r .T  :v  ii 

. e-'  uuv/;.  > 


«MM*  #V-  . ' 

' -1  ■ ■ ~ 


■r«fW.i.NhaW 


Haematemesis, 


Synonyma:  Vomitus  cruentus*  Haemorrhagia  ven- 
triculi. Gastrorrhagia. 

§.  I- 

Symptomata  pathognomonica  hujus  morbi  nomen 
iam  indicat,  sanguis  nempe  vomitu  rejicitur,  isque 
semper  fere  coactus  et  ater,  nec  raro  talis  ut  ne 
vix  quidem  sanguinis  indolem  referat. 

Diagnosis . 

§.  2. 

Stadium  prodromorum» 

Frodromi  hujus  morbi  plurimis  in  casibus  per 
longius  vel  brevius  temporis  spatium  adsunt:  sensus 
dedolationis  in  toto  corpore,  color  faciei  pallidus, 
subflavus,  oppressiones,  tensiones  circa  praecordia, 
plenitudinis  sensus,  dolores  in  regione  epigastrica  et 
hypochondriaca  sinistra,  ardor  ventriculi,  anxietas 
magna  cujus  causam  aegroti  nesciunt,  quaeque  saepis- 
sime suinto  cibo  augetur,  appetitus  ciborum  vel  dele_ 
tus  vel  justo  auctior,  alvu3  incerta,  ructus  crebri 
saporis  acidi  vel  amari  aut  cum  levamine  aut  cum 

aucto  dolore,  nauseae,  vomituritiores , ve!  et  vomi- 
tus aquosi  vel  acidi  laticis,  interdum  salivatio,  su- 
surrus aurium,  oculorum  obnubilatio , singultus, 
cephalalgia,  vertigo,  nec  raro  quasi  lipothymiae 
sensus. 

Symptomata  haec  saepius  pro  ventriculi  inertia 
vel  pro  digestione  laesa  habentur  et  aegroti  liquores 
spirituosos  aut  remedia  stomachica  hisce  molestiis 
sinistre  opponere  solent,  quin  etiam  medici  incauti 
emetico  vel  remedio  purgante  praebito  morbum  peri- 
culosiorem reddunt,  omnia  enim  symptomata  augen- 
tur, nec  raro  tunc  sub  vomitu  sanguis  cum  impetu 
ad  mortem  usque  ex  ventriculo  prolabitur  cf.  i*. 
Frank,  i) 

S-  3. 

Morbi  accessio. 

His  sub  symptomatibus  aegrotus  subito  accessio- 
ne corripitur,  horripilationes  cnm  phlogosi  celeriter 
alternant,  pulsus  frequentior  et  contractior  fit,  partes 
extremae  frigescunt,  facies  pallida  collabitur,  frigidus 
in  fronte  sudor  erumpit,  anxietas  summum  ascendit 
gradum,  omnes  evanescunt  sensus  et  lipothymia  in- 
vadit, tunc  vapor  tepidus  ex  ventriculo  sursum  agi- 
tur, quem  vomitus  convulsionibus  comitatus  sequi- 
tur, quo  sanguis  plerumque  niger  excernitur.  Vo- 
mitu peracto  lipothymia  sensim  sensimque  cedit,  par- 
tes extremae  iterum  calefiunt,  aliquot  horis  praeter- 

i)  tle  rurandis  hominum  morb,  epitome  lib  V.  P.  II. 
p.  195.  ■ • "o 


lapsis  aegrotus  molestias  in  abdomine  sensit  et  alvus 
sanguinem  reddit. 

§»  4* 

Sanguis  hocce  vomitu  ejectus  fere  semper  ater 
et  coactus  est  grumosque  refert,  raro  limpidus,  colo- 
ris floride  rubri  observatur;  nonnunquam  autem  iidem 
aegroti  Thilenio  i)  et  Tissotio  2)  testibus  sangui- 
nem partim  limpidum,  partim  nigrum  et  coactum  e- 
vomuerunt.  Sanguis  aut  integer  aut  una  cuin  ven- 
triculi partiumque  vicinarum  succis  inquilinis  seu 
contentis  ejicitur.  Interdum  massa  tenax  pici,  rob 
Sambuci,  atramento,  fuligini,  sedimento  coffeae,  in- 
fuso fol.  Nicotianae  etc.  non  absimilis  est  3);  interdum 
autem  sanguis  jam  ante  ejectionem  in  partes  suas 
constitutivas  proximas  secedit,  quo  fit  ut  si  eruor  in 
superficie  sola  ablutus  est  sanguinis  grumi  membrana 
quasi  inclusi  videantur  4),  sin  autem  eruor  ex  toto  a 
parte  fibrosa  secedit,  haec  non  raro  conglobatur  et 
quasi  carnis  frusta  excernitur  5)  quod  si  fit  sangui- 
nem jam  per  aliquod  tempus  ventriculo  etc.  inhaesis- 
se, facile  patet. 

Ejecta  aut  odoris  et  saporis  expertia  sunt  aut 
odorem  spargunt  foetidum  et  fere  cadaverosum  aut 
acide,  amare  etc  sapiunt. 


1)  Medie,  u.  cliir.  Bemerkungen.  p.  240  et  24?- 

2)  Samniti.  Scliriften  ubera,  r.  Kerstens.  Tli.  6.  p.  103. 

3)  Reil’s  Fieberlelire.  Bd,  3.  p.  133. 

4)  Tliilenius  1.  c.  p,  241. 

j)  Sammi.  a.  Ablxdl.  f.  pr.  A.  Bd.  x.  St,  3.  p,  106. 


6 — 


§•  5- 

Sanguinis  quantitas  per  huncce  vomitum  amissa 
in  variis  casibus  valde  differt.  Exigua  plerumque 
est  in  infantibus  sub  dentitione  vomitu  cruento  la- 
borantibus; alias  autem  sanguis  majori  ejicitur  copia 
et  immensa  sanguinis  moles  paroxysmis  celeriter  ite- 
ratis evomi  potest,  quod  multa  exempla  ab  auctoribus 
allata  probant,  qualia  praestaut  apud  Schenkiuin  i) 
Rob.  Whyttium  2),  D’Apples  5),  Henkium  4),  Mey- 
erum  5). 

S-  <5. 

Sed  unde  venit  sanguis  vomitu  ejectus?  Hac  de 
re  diversissimae  medicorum  sunt  opiniones.  Vasa 
ventriculi  propria,  vasa  intestinorm  tenuium  et  me- 
senterii, liepar  et  praecipue  lien  pro  fontibus  sangui- 
nis in  haematemesi  habita  sunt;  multi  autem  medici 
uni  vel  alteri  horum  prae  ceteris  sanguinis  scaturigi- 
nem attribuerunt  v.  c.  S.  G.  Vogelius  6)  vasa  brevia 
sola  fere  sanguinem  edere  credit,  neque  minus  alii 
medici  cadaverum  sectionibus  nisi  quibusdam  in  ca- 
sibus rem  ita  se  habere  affirmant  v.  c,  Fortalius  7), 
Richterus  8). 


1}  Observat,  rarior,  lib.  ?.  p.  528. 

2)  San;mtl.  z,  pr.  Arzneik.  gelior.  Schriften.  p.  3QO 

3)  Samml.  a Abii.  f.  pr.  A.  Bd.  VII.  p.  27$. 

4)  Specielle  Patliologie.  Bd.  II.  p.  163. 

5)  Svst.  Handb.  z.  Erkenntniss  uud  Heilunc  der  Blutr 
flasse.  Bd.  11.  p.  173. 

6)  Handb.  d.  pr.  Arzneik,  Th.  V.  p.  76. 

7)  Samml.  a.  Abii.  f.  pr.  A.  Bd,  Vlll.  p.  22. 

8)  Med.  Ckir,  Bemerluiugeu  Bd.  I.  p.  119. 

A liene  ipso  sanguinem  proficisci  multi  dixerunt 
auctores  v.  c.  Richterus  i)  Sprengelius  2)  eandem 
materiem  quam  aeger  dum  viveret  vomitu  ejecerat  e 
liene  compressione  adhibita  in  ventriculum  coegit. 
Sed  quamquam  res  ita  se  habet,  nihilominus  tamen 
credere  possum  eadem  via  sanguinem  fluxisse  in  cor- 
pore vivente;  arteriae  enim  breves  quae  ex  arteria 
lienali  originem  trahunt,  nullo  modo  sanguinem  e 
Jiene  ad  ventriculum  vehere  possunt,  quia  arteriam 
lienalem  jam  ante  quam  illa  splen  intrat  relinquunt, 
nulla  autem  alia  conjunctio,  quantum  scio,  quoad 
vasa  sanguifera  lienem  atque  ventriculum  intercedit, 
nam  venae  breves  sanguinem  a ventriculo  ad  venam 
lienalem  ducunt  et  circulatio  sanguinis  in  his  parti- 
bus ex  toto  perversa  esse  deberet,  si  haecce  vasa 
sanguini  lienali  viam  ad  ventriculum  praebere  pos- 
sent. Attamen  lien  magnas  agere  potest  partes  in 
haematemesi  excitanda,  qua  de  re  fusius  disputabo» 
quando  de  causis  sermo  erit. 

Sanguis  igitur  fere  semper  a vasis  ventriculi  et 
duodeni  proficiscitur,  multum  autem  de  illo  disputa- 
tum est,  num  sint  arteriae  num  venae.  Verisimilli- 
mum  est  plerisque  in  casibus  sanguinem  esse  arteri- 
osum, nam  omnes  fere  haemorrhagiae  quae  sine  cau- 
sa externa  oriuntur  arteriosae  sunt,  5)  exceptis  hae- 
morrhoidibus,  quo  etiam  fit  ut  in  haematemesi  cui 
haemorrhoides  suppressae  causam  praebent  venae 


1)  Specielle  Therapie  Bd.  111.  p.  315. 

2)  Pathologie  Ed.  111.  p.  g$. 

3)  Reil  1,  c,  p.  15$, 

ventriculi  liautl  raro  varicosae  inveniantur,  quae  si 
disrumpuntur,  haemorrhagiam  venosam  faciunt.  Multi 
eliam  magni  nominis  medici  haemorrhagiam  hanc  ge- 
nerarim arteriosam  esse  sanguinemque  ab  omnibus  ar- 
teriis ventriculi  scaturire  posse  credunt  v,  c.  111.  Be- 

rends,  Reilius,  Portalius  i)  qui  experimentis  in 

% 

cadavere  hocce  morbo  defuncti  institutis  hanc  illus- 
travi opinionem,  facile  enim  massa,  quam  in  arte- 
riam coronariam  ventriculi  injecerat  cavum  ventricu- 
li petiit,  nihil  autem  e venis  sanguine  tumentibus  com- 
pressione adhibita  in  ventriculum  cogere  potuit. 

Illud  argumentum  quod  multi  a colore  sanguinis 
atro  derivaruut,  nihil  sane  probat,  omnis  enim  san- 
guis sit  arteriosus  sit  venosus,  qui  per.  aliquod  tem- 
pus in  ventriculo  vel  duodeno  moratur  jam  a succis 
inquilinis  ac  contcnsis  ita  mutatur  ut  minime  sangui- 
nis meri  speciem  prae  se  ferat. 

Quoad  hepar  quasi  sanguinis  in  vomitu  cruento 
fontem,  non  deficiunt  observationes,  quibus  sanguinem 
ex  ductibus  biliariis  per  ductum  choledochum  duode- 
num petiisse  probatur.  Tales  observationes  inveni- 
untur apud  Schoberum  2),  Budeum  5)  et  Portalium  4). 

§*  7* 

Paroxysmo  peracto  plerumque  febre  afficitur  ae* 


j)  Iteil  I.  c.  p.  15-6  — 158. 

2)  Epliemerid.  nat.  curiosor.  Cent.  5.  et  4»  i11  append. 
N.  »a.  c.  1. 

5)  Earund.  Cent.  1 — 2 Observat.  105. 

4)  Samnii,  a.  Abii.  f.  pr,  Bd.  V 111.  p.  IQ. 

ger,  quae  tamen  non  semper  exculta  est;  febris  re- 
mittentis est  typi  et  in  aegrotis  hoc  morbo  laboran- 
tibus quos  observare  mihi  licuit,  vespertino  tem- 
pore exacerbabat.  Non  nunquam  febris  aliquid  bili- 
osi commixtum  habet, 

§*  8. 

Haematemesis  raro  uno  absolvitur  paroxysmo, 
sed  facillime  recidivus  fit  morbus.  Sub  interni  calo- 
ris sensu,  sub  levi  febricula  novae  nauseae,  oppres- 
siones epigastrii,  anxietas,  dolores  obtusi  aut  pun- 
gentes in  hypochondrio  sinistro  , oscitationes , ructus 
nidorosi  accedunt,  ac  saepius  aegroti  sanguinem  sibi 
in  ventriculo  quasi  colligi  persentiunt,  ipsumquemox 
vomitu  novo  rejiciunt.  Certus  autem  typus  non  sem- 
per observari  potest,  sed  haemorrhagia  incertis  inter- 
vallis redit,  non  nunquam  pluries  eodem  die  aut  plu- 
ribus jam  praeterlapsis  diebus,  saepissime  post  sum- 
tum  cibum  vel  potum  aegroto  non  convenientem. 
Tortius , Weberus  et  alii  vomitum  cruentum  cum 
paroxysmo  febrium  intermittentium  redientem  obser- 
varunt. Haud  raro  alias  refert  periodos,  praecipue 
si  cum  anomaliis  catameniorum  vel  liaemorrhoidum 
nexum  alit  causalem, 

§•  9» 

In  haematemesi  aeque  ac  in  aliis  haemorrhagiis 
v.  c.  in  haemorrhagia  oris  et  faucium,  organorum 
respirationi  inservientium  etc,  sanguis  ore  evacuatur 
et  haematemesis  primo  intuitu  cum  hisce  haemor- 
rhagiis commutari  potest,  quamobremj  harum  haemor- 

rhagiarum  symptomata  ab  haematemesis  symptomati- 
bus diversa  hic  afferantur  necesse  est. 

Non  facile  haemorrhagiae  oris  et  faucium  pro 
haematemesi  habebuntur,  omnia  enim  symptomata, 
quae  ventriculi  affectionem  indicant,  desunt  et  san- 
guis simplici  exspuilione  emittitur  facileque  inspecto 
ore  undenam  prodeat  innotescit.  Interdum  tamen, 
loco  a quo  abit  haemorrhagia  altius  in  pharynge  po- 
sito, tussiculam  sanguis  movet  aut  vomendi  volunta- 
tem prout  vel  in  laryngem  vel  in  oesophagum  san- 
guinis aliquid  deciderit. 

In  epistaxi  aut  haemorrhagia  faucium  sanguis 
deglutiri  potest,  praesertim  si  haemorrhagia  dum  som- 
no sepultus  est  aeger,  perficitur.  Sanguis  deglutitus 
vomitu  vel  alvo  rejicitur,  sed  jam  eo  cernitur  hanc 
affectionem  non  esse  haematemesin  veram,  quod  om- 
nia deficiunt  symptomata  quae  illam  comitari  solent 
et  aeger  praeter  debilitatem  sanguine  amisso  prodi- 
tam satis  bene  se  habet.  1’raeterea  sanguinis  scatu- 
rigo saepissime  jam  inspectione  accuratiori  detegitur, 
in  eo  enim  loco  plerumque  sanguinis  inveniuntur 
thrombi. 

Eodem  modo  infantes  mammis  matris  adhuc  uten- 
tes sanguinem  deglutire  possunt,  si  mater  hisce  locis 
vulnere  aliquo  affecta  sit,  quod  autem  mammis  in- 
spectis jam  elucet. 

Diagnosis  haematemesin  inter  et  haemoptysin 
non  semper  aeque  facilis  est,  praessrtim  si  medicus 
paroxysmo  non  intererat.  Hac  in  re  respiciendum 
est  tam  ad  causas  quam  ad  symptomata  ut  recte,  unde 
promanet  sanguis,  cognoscatur. 


Causae  haemoptysis  valde  differunt  ab  haemate- 
mesis causis  (§.  ii);  pessima  omnino  est  causa  prae- 
disponens , diathesis  nempe  phthisica,  quae  totius 
corporis  habitu  mngnaque  systematis  sanguiferi  inci- 
tabilitate  diagnoscitur.  Causae  occasionales  praeser- 
tim sunt:  vehementior  pectoris  et  pulmonum  nisus 

in  attollendis  ponderibus,  in  saltu,  cantu,  tussi,  vo- 
ciferatione, tibiarum  aut  tubarum  inflatione,  in  depo- 
nenda alvo,  aut  partu  edendo,  colli,  pectoris  aut  ab- 
dominis nimia  coarctatio,  aer  calidus  et  siccus  vel  ni- 
mium rarus  et  levis  uti  est  in  montium  cacuminibus, 
vel  frigidior  humidiorve,  motus  corporis  concitatior 
in  cursu,  lucta,  lusu,  scalarum  et  locorum  acclivium 
ascensus  etc. 

Haemoptysin  alii  antecedunt  prodromi  quam  ha e- 
matemesin  (§,  2).  Fere  hi  esse  solent:  dolor,  pon- 
dus aut  calor  in  pectore  sentitur,  nec  raro  calor  pec- 
toris externe  etiam  auctus,  aegre  spiritus  ducitur  aut 
cum  punctionis  divulsionisve  alicubi,  praesertim  ad 
scapulas  sensu  copulatur,  aut  major  aeris  quantitat 
hauriri  inspirarique  nequit  quin  tussis  et  sanguinis 
sputum  oriatur.  — His  praegressis  pruritus  et  calor 
aliquis  in  larynge  tracheave  percipitur  et  quodammo- 
do calide  sursum  ascendere  videtur  sanguis  antequam 
levi  tussicula  ejiciatur;  si  vero  profundiore  e loco 
pulmonum  scaturiat  tussi  validiori  expelli  solet  et 
murmuris  strepitusque  quoddam  genus  efficit.  Om- 
nino etiam  in  haemoptysi  partes  extremae  nonnun- 
quam  frigescunt,  sed  non  tam  vehementer  quam  in 
haematemesi  et  affectiones  spasmodicae  abdominis, 
quae  haemoptysin  interdum  comitari  solent,  minime 


cum  illis  molestiis  haematemesi  propriis  confunden- 
dae sunt.  Nullam  vero  aliam  haemorrhagiam  tam 
facile  lipotliymia  insequitur  quam  haematemesin.  — . 
Qualitas  sanguinis  ejecti  non  eadem  est  in  haemate- 
mesi ac  in  haemoptysi.  Sanguis  haemoptysi  emissus 
plerumque  vegetum  ruborem  refert  et  spumosus  ab 
aere  admixto  est,  quamobrem  scripsit  Hippocrates: 
,,qui  sanguinem  spumosum  exspuunt  his  ex  pulmone 
talis  rejectio  est.u  i)  Rara  enim  sunt  exempla  in 
quibus  sanguis  ater,  densus  atque  coactus  apparuit, 
sed  adsunt.  2)  — Illud  diversitatis  signum  minus 
valet,  quod  sanguis  in  haematemesi  acide  reagat, 
nam  qualitas  haec  solummodo  a succo  gastrico  ad- 
mixto dependet,  qui  non  semper  sanguini  admisce- 
tur. 5)  ~ Q uantitas  autem  sanguinis  ejecti  in  hae- 
matemesi illa  in  haemoptysi  major  est. 

Praeterea  aliae  res  sanguinis  coacti  speciem  indu- 
tae vomitu  rejici  possunt,  bilis  coacta  et  corrupta, 
contenta  quae  a ferro  vel  a tannino  vel  a cibis  v.  c. 
a cerasis,  a baccis  plurium  specierum  Vaccinii  etc. 
tincta  erant.  Haec  autem  jam  eo  a sanguine  distin- 
guuntur, quod  bilis  aqua  solvitur  eamque  non  uti 
sanguis  rubro  sed  llavo  aut  viridi  tingit  colore;  ma- 
teriae aliae  plerumque  ab  aqua  non  solvuntur  earum- 
que  per  os  rejectionem  nulla  haematemesis  sympto- 
mata comitantur,  et  medicus  paucis  jam  de  cibis 
sumtis  quaestionibus  errorum  evitabit. 


1)  Aphorism.  13.  Sect.  V.  2)  Bnrserii  institut.  med, 
pract.  Vol.  IV.  P.  J.  p.  22, 

2)  Spangenberg  ii.  d.  Blutfliisse  in  mediz  llinsicht.p.  320, 


Haematemesis  simulata , ubi  nempe  homines  san* 
guinem  consulte  suintum  vomitu  vel  sedibus  excer- 
nunt, facile  symptomatum  haematemesi  verae  propri- 
orum absentia  diagnoscitur. 

$•  10. 

Quod  attinet  differentiam  vomitum  cruentum 
acutum  inter  et  morbum  nigrum  s.  melaenam,  in  illo 
constare  videtur,  quod  melaena  chronica  est  affecLio 
cui  (III.  Berends  teste)  saepissime  labes  hereditaria 
subest,  debilitas  nempe  vasorum  systematis  venae 
portarum,  quod  autem  seminium  variis  rebus  acquiri 
potest.  Longum  per  tempus  aeger  jam  aliis  vexaba- 
tur morbis  praesertim  abdominis,  prodromi  non  raro 
plures  per  annos  adsunt  et  cachexia  quae  hominem 
occupat  ejusmodi  esse  solet,  ut  fere  nunquam  perfec- 
te sanari  possit.  Dolores  totum  afficiunt  abdomen 
usque  ad  columnam  vertebralem,  sanguinis  coacti 
et  atri  diu  magna  quantitas  ano  excernitur  et  saepis- 
sime nullo  praegresso  vomitu,  totoque  ex  tubo  intes- 
tinali sanguis  scaturire  videtur.  Paroxysmo  peracto 
dolores  aliaque  symptomata  remittunt  quidem  et  in- 
terdum intermittunt,  aeger  autem  debilis  et  tristis, 
coloris  faciei  cachectici  observatur,  pulsus  debilis  est 
totumque  corpus  emacrescit , et  inevitabili  fato  ple- 
rumque citius  tardius  exstinguitur  aegrotus.  — Hae- 
matemesis acuta  saepissime  in  hunc  abit  morbum  ni- 
grum , praesertim  si  causae  ipsiu9  difficiles  sunt  sa- 
natu, et  tunc  etiam  si  aeger  non  caute  evitat  poten- 
tias nocivas,  quae  haematemesi  periculum  adducunt 

§.  !»♦ 

Aetiologia. 

Causa  proxima  haematemesis  effluvium  sane  est 
sanguinis  in  ventriculum  seu  duodenum , omnia  au- 
tem quae  hoc  efficiunt  effluvium  ad  causas  remotas 
referenda  sunt. 

Omnia  ad  hunc  pr&edisponunt  morbum  , quae  li- 
berae in  abdomine  circulationi  obstant,  consl  ituLio 
corporis  sic  dicta  atrabilaria,  temperamentum  melan- 
cholicum, ubi  proclivitas  ad  congestiones  et  obstruc- 
tiones abdominis  frequentissima ; vita  sedentaria  prae- 
sertim apud  illos  qui  simul  abdomen  comprimunt; 
non  raro  etiam  graviditas  in  primis  potissimum  men- 
sibus. 1’rae  ceteris  autem  impedimenta  circulationis 
in  visceribus  abdominis,  vitia  organica  hepatis,  lie- 
nis, pancreatis  nec  non  ventriculi  ipsius,  tumores, 
aneurysmata,  varices.  Omnia  haec  sanguinis  a ven- 
triculo refluxum  difficiliorem  reddunt;  sit  v.  c.  lien 
quovis  modo  sanguine  minus  pervius,  hoc  omnino 
efficiet,  ut  art,  lienalis  sanguinem  non  eadem  quanti- 
tate in  lienem  demittere  possit  et  plus  igitur  sangui- 
nis ad  alios  art.  coeliacae  ramos  urgeat  ibique  con-  > 
gestionem  efficiat,  praeterea  lien  tumidus  vasa  bre- 
via comprimit  et  sic  quominus  refluat  a ventriculo 
sanguis  impedit,  congestionem  ergo  et  stagnationem 
facit.  . 

Circulatio  autem  sanguinis  spasmis  solis  perverti 
potest  quamobrem  haematemesis  saepenumero  hyste* 
riae,  malo  hypochondriaco  aliisque  affectionibus  spas- 
modicis supervenire  solet, 

Debilitas  et  relaxatio  viscerum  abdominis  et  prae- 
sertim ventriculi  huic  morbo  praedispositionem  pa- 
rare possunt,  rebus  enim  sic  se  habentibus  facile  con 
gestio  passiva  fit  quia  i«ta  organa  sanguinem  justo 
tardius  depellunt.  Debilitas  haec  saepissime  oritur 
abusu  spirituosorum,  veneris  etc,  in  casu  nuper  a me 
observato  ex  lactatione  nimia  prodiisse  videbatur; 
alii  nimiam  salivationem  haematemesin  secutam  esse 
tradunt  i) 

Quanto  major  est  praedispositio  eo  minoribus 
causis  occasior.alibus  vomitus  cruentus  effici  potest? 
bili  acri  2),  emeticis  fortioribus,  (sicuti  omnis  vomi- 
tus chronicus,  cruentus  reddi  potest)  purgantibus 
drasticis  3),  ernmenagogis  sic  dictis  calidis,  animi  af- 
fectionibus, 4)  ira,  moerore,  ventriculi  ultra  modum 
impletione,  indigestione,  potu  frigido  corpore  ardeule 
sumto  5),  refrigerio  praesertim  pedum  etc.  — Cau- 
sae autem  occasionales  ejusmodi  esse  possunt  ut  prae- 
disposidone  evidenti  vix  egeat,  hujusmodi  sunt  ven- 
triculi laesiones  tam  externae  v.  c.  contusiones  et 
vulnera  abdominis,  ictus  vel  gravior  casus,  quam 
internae  potentiis  nocivis  proditae,  quae  et  mechanice 
et  chemice  partes  internas  laedere  possunt,  tales 
sunt:  vermes  intestinales,  hirudines  deglutitae,  vitrum, 
acus,  aliaeque  res  acutae,  venena  fortiora  quae  partim 


1)  Sagar  system.  morbor.  sympt.  p.  290. 

2)  Ricliters  mediz.  chirurg.  Bemeriuuigen.  Bd.  I,  p.  10% 
5)  Tissot  1.  c.  p.  131. 

4)  Nicolai‘s  Patliologie  Bd,  6.  p.  473. 

5)  Tissot  1.  c.  p.  134. 


tunicas  erodunt  et  sic  haemorrhagiam  per  diabrosin 
faciunt,  partim  autem  stimulo  quem  exerunt  fortiori 
spasmisque  ex  illo  ortis  eflluvium  sanguinis  provo- 
care possunt.  His  in  casibus  non  nunquam  signa 
inflammationis  simul  adsunt  et  haematemesis  inflam- 
matoriae indolis  est,  quod  tamen  rarius  a medicis 

l » 

observatum. 

Creberrima  sane  est  causa  occasionalis  haemor- 
rhagiarum  suetarum  suppressio,  quo  praecipue  perti- 
nent menses  et  haemorrhoides;  sic  haematemesi  ob- 
noxiae sunt  femellae  inpriinis  quae  alvi  sunt  ad- 
strictioris  tempore  pubertatis  ubi  menses  primo  im- 
minent, neque  minus  desinente  mensium  fluxu  hae- 
matemesis accidere  potest,  Friedr.  Hoffmannus  hae- 
matemesin  in  foeminis,  quae  partu  difficillimo  ex  pra- 
vo foetus  situ  laboravere,  observavit,  i) 

Ex  rheumatismo  et  arthritide  atonica  retrograda, 
ex  plica  polonica  2)  et  exanthematibus  chronicis  re- 
trogressis,  metastasi  ad  abdomen  facta,  haematemesis 
originem  ducere  potest. 

In  cachexia  scorbutica  sicuti  in  morbo  maculoso 
haemorrhagico  Werlhofii  -haemorrhagia  ventriculi 
aeoue  ac  haemorrhagiae  aliarum  partium  oriri  potest. 

Quaevis  febris  inflammatoria  quao  majori  vi  in 
corpus  agit  vomitum  cruentum  procreare  valet  3). 
Fobrium  intermittentium  paroxysmos  non  nunquam 

haema- 


1)  1.  c.  p.  215. 

2)  de  la  Fontaiae  mediz.  chir.  Abhandl.  Pohlen  be- 

treffend. 

5)  S.  G,  Vogel  1.  c.  p.  78. 


haematemesis  comitatur  uti  jam  a Tortio  et  Webero 
observatum  i);  saepius  autem  illas  insequitur  febres 
si  nempe  obstructiones  viscerum,  placentas  sic  dictas 
febriles  reliquerant. 

Haematemesis  quoque  epidemica  observata  est 
V.  c.  Martisburgi  a Fr.  Hoffmanno  2)  et  bis  Gadibus. 3) 
Omnes  fere  medici  conveniunt,  sexum  sequiorem 
virili  magis  obnoxium  esse  huic  morbo,  quamquam 
Richterus  contrariam  profitetur  opinionem  4).  Sed 
infantes  quoque  vomitu  cruento  correpti  observati 
sunt,  uti  Riesenbeckius  infantem  quinque  dies  natum 
hoc  morbo  laborantem  vidit,  5).  Sub  dentitio- 
nis periodo  non  raro  accidit.  111.  Berends  infantes 
in  eruptione  variolarum  verarum  sanguinem  evomen- 
tes observavit. 

0 

§.  12. 

I 

Prognosis. 

Bro  causis  diversa  est  prognosis,  in  genere  ta- 
men mala,  partim  quia  plerumque  causae  remotae 
tam  magni  sunt  momenti,  partim  autem  quia  organa 
digestionis  saepius  recrudescente  morbo  facile  ita  de- 


1)  Nicolai  1.  c.  p.  482. 

3)  Opera  omnia  physico-medica.  T.  II.  p.  213. 

3)  Mem.  de  Toulouse.  T.  II.  — Richter’s  chirurg, 
Biblioth.  Bd.  12.  p.  195. 

4)  Speeielle  Therapie.  Bd.  321. 

5)  Schmucker,i  vermischte  Schriften.  Bd.  1,  p.  347^ 

bilitantur  ut  homo  sensim  sensimque  exhauriatur  at- 
que ad  hydiopem  vel  ad  tabem  perducatur. 

Illi  saepissime  status  morbosi  qui  haematemesin 
provocant  nec  ipsa  sanguinis  amissio  aegrum  necant, 
quamquam  etiam -tantum  eructaii  potest  sanguinis  ut 
mors  ex  inaniLione  sequatur,  quod  tamen  raro  accidit; 
plura  autem  exempla  ab  auctoribus  afferuntur  aegro- 
tos magnas  amisisse  sanguinis  moles  et  tamen  vitae 
superstites  fuisse  i). 

Vomitus  ille  cruentus  qui  febribus  supervenit, 
raro  bonae  sed  semper  fere  malae  est  prognoseos  et 
in  febribus  typhosis  lethalis. 

IVIinus  periculi  periodicae  imminet  haematemesi, 
quae  pro  mensibus  vel  haemorrhoiuibus  alternat,  et 
plerumque  etiam  illae  quae  iu  feminis  utero  gerenti- 
bus et  in  infantibus  sub  dentitionis  tempore  obvenit. 
Vomitus  autem  cruentus  quem  111.  Berends  sub  vari 

olarum  eruptione  observavit  surnmi  periculi  signum 

/ 

erat. 

In  genere  igitur  quanto  facilius  amoveri  possunt 
causae  remotae  quantoque  robustior  est  constitutio 
aegroti  eo  minus  periculi  adest  et  contra. 

Si  vomitus  mox  sedatur,  lipothymia  cessat  et 
aeger  sensim  sensimque  sano  tingitur  colore  faciei 
spes  saluti  i adest,  sin  autem  peracto  vomitu  affecti- 
ones spasmodicae  non  remittunt,  praesertim  si  extre- 
mae partes  frigidae  manent,  tunc  facile  recidivus  fit 
morbus  iiique  melaenam  abit  et  ad  hydropem  vel  ad 


i)  Rob,  YVliytr,  Schenlj.  etc.  I.  c. 

tabem  aegrum  perducit,  praeterea  his  iu  casibus  cau- 
sae ejusmodi  esse  solent,  ut  nihil  de  illarum  curatione 
sperandum  sit. 

Haematemesis  ergo,  uti  jam  supra  dictum,  non 
semper  malum  habet  exitum  sed  saepius  sanatur,  quin 
imo  alios  per  illam  remotos  esse  morbos  , observa- 
tionibus constat  i). 

Cura. 

.•>  ••  • rjj  - . • n • <*»r  * 

$•  T3« 

i:  : n*»  . t .a 

Haematemesis  pio  indole  ipsius  diversa  et  pro 
causarum  remotarum  diversitate  nunc  hanc  nunc  il- 
lam exigit  curationis  methodum. 

Generales  autem  indicationes  hae  sunt: 
i.  Ut  causas  remotas  tollere  aut  saltem  imminuere 
conemur.  ( ,«j  • 

8.  Ut  sanguinis  prolluvium  caute  moderemur  atque 
paroxysmi  symptomata  sedemus. 

5.  Ut  rnorbi  effectus  auferre  atque  ejus  reditum 
praevenire  studeamus. 

§.  14. 

Cura  prophylactica. 

Si  prodromi  haematemesis  jamjam  apparent  quam 
possumus  id  efficere  debemus,  ut  praevertanms  pa* 
roxysmum,  quod  nonnunquam  fieri  potest,  rraeser- 


’ I 

Galf.  med.  plui.  Untersucli.  Tli.  i.  p.  209.  u,  651, 
Tissot.  1,  c.  p.  144,  Nicolai  1,  c,  p.  486. 

tim  agendum  est  in  potentias  nocivas,  quales  facile  hae» 
matemesin  efficere  constat,  hoc  pro  diversitate  vario 
inodo  fieri  debet,  quovis  autem  in  casu  magnae  erit 
utilitatis  alvum  semper  fluxam  servare,  atque  frictio- 
nibus ex  oleo  hyosc.,  Chamom.  inf.  aliisque  remediis 
antispasticis  circulationem  adjuvare. 

Mensibus  vel  haemorrhoidibus  suppressis  hirudi- 
nes femori,  genitalibus  externis  vel  ano  pro  re  nata  ap- 
plicandae, vel  si  plethora  majoris  est  gradus  vena  secanda 
est;  interne  remedia  temperantia  et  alvum  subducen- 
tia adhibenda  sunt,  quae  tamen  ne  minimum  quidem 
nauseam  efficere  debent,  solutiones  Kali  citrat.,  Kali 
acetic.  syrupo  dulcificatae  , Tart.  depur.  Saccharo  ad- 
mixto in  aqua  solutus,  serum  lactis  etc. 

Res  acutae  deglutitae  quam  celerrime  mucilagi* 
nosis  et  oleosis  v.  c.  emulsionibus,  Gum.  mimos. , lacte, 
decoct.  Salep,  pulpa  farinacea  etc.  involvendae  et  ex- 
cernendae sunt,  idem  venenis  sumtis  fieri  debet  et 
simul  antidotis  convenientibus  utendum  est.  Hiru- 
dine deglutita  salis  culinaria  soluti  aliquid  propina- 
mus atque  vomitu  hirudinem  rejicere  studemus. 

§•  15- 

Cura  intra  paroxysmum. 

Si  nihilominus  tamen  vomitus  cruentus  invadit, 
aut  si  medico  adveniente  paroxysmus  jam  adest,  ille 
leniendus  est. 

1'raecipue  ad  id  videndum,  num  causae  morbi  to 
to  in  organismo  positae  vel  solummodo  topicae  sint, 
Causa  universalis  non  nunquam,  quamvis  raro,  ejus- 


modi  est  ut  sthenicae  indolis  morbum  effecerit.  Ita 
ex  suppressione  catameniorum  vel  iiuxus  haemor- 
rhoidalis  statu  abdominis  plethorico  orto  et  sub  vo- 
mitu adhuc  perdurante,  hirudinibus  applicatis,  pedi- 
luviis  tepidis,  vaporibus  etc.  sanguinis  congestio  a 
ventriculo  derivanda  atque  illae  restituendae  sunt 
haemorrhagiae  seutae.  Plurimis  in  casibus  haec  suf- 
ficient remedia  et  venaesectio  non  erit  necessaria, 
sub  vomitu  enim  sanguine  amisso  vasa  turgentia  jam 
collapsa  sunt  et  affectionibus  spasmodicis  vomitum  comi- 
tantibus aeger  jam  ita  est  debilitatus,  ut  magno  illiuS 
detrimento  esset  venaesectio  i). 

Multo  crebrius  et  fere  semper  haematemesis 
asthenicae  et  praesertim  spasticae  est  indolis,  quain- 
obrem  in  paroxysmo  sedando  optimum  sane  est  an- 
tispastica  uti  methodo.  Huc  pertinent  frictiones  ab- 
dominis  ex  Ol.  hyosc.  inf.,  Ol.  Chamom.  inf.,  Ung. 
Althaeae  c.  Tinct.  Opii,  Liniment.  ex  Ol.  hyosc.  c. 
Tinct.  aromat. ; cucurbitulae,  vesicatorium  magnum 
vel  rubefaciens  regioni  epigastricae  applicatum,  lotio- 
nes tepidae  manuum  et  pedum,  fomentationes  vino- 
sae et  spirituosae  partium  extremarum.  — Interne 
emuls.  amygdal.,  papav.  alb.,  addito  Syr.  Diacodii 
aliquantulo.  Si  virium  prostratio  magna,  linctus  pro 
desc : ex  Ol.  amygdal.  uncia  una,  Syr.  Diacod. 

unciis  duabus,  G.  mimos,  drachma  una;  hujusce 
mixtionis  saepius  propinetur  cochlear  minus  usque 


i)  Ludwig  de  ratione  venaesectionis  in  vomitu  cru- 
ento laborantibus,  in  ejusd.  advers.  ined.pract.Vol. 
I.  p.  i6y.  etc. 


a<l  aegroti  restaurationem.  In  haematemesis  nimis 
vehementis  proxysrao-  quem  syncope  portiumque  ex- 
tremarum frigus  etc.  comitantur,  magni  sunt  effectus 
fomentationes  manuum  et  pedum  ex  vino  cui  additur 
Tinct.  aromat.,  frictiones  abdominis  ex  aeLh.  campho- 
rat.,  odoramenta  naribus  applicata  etc.  postea  Sina- 
pismi et  vesicatoria.  Interne  autem  remedia  analep- 
tica  adhibenda  sunt;  Opium  exigua  dosi,  v.  c.  Extr, 
Opii,  Tinct.  Opii  croc,,  tum  aeth.  acet.,  haecce  reme- 
dia optime  conjunguntur  cum  aquis  aethereis  mitiori- 
bus v.  c.  aq.  Meliss.,  aq.  Flor.  Aurant.,  Cinnam,  et 
cum  Syrupo  grati  saporis  v.  c.  Syr.  Flor,  et  Cort, 
Aurant.,  Althaeae  etc.  Bono  cum  successu  hacce  usus 
sum  formula; 

R.  Aq.  Meliss.  uncias  sex 

Tinct.  Opii  croc.  scrup,  unum 
Aeth.  acet,  draclim.  semis 
Syr.  lior.  Aurant.  unc.  semis 

MS.  Intervallis  \T  vel  VIII  minutorum  propine- 
tur cochlear  majus  usque  ad  virium  aegri  reereatio- 
em. 

Clysmata  anlispastica  multum  etiam  adferunt  ad 
leniendum  paroxysmum. 

Si  biliosae  indolis  est  haematemesis  secundum 
Richterum  vomitus  leniter  sustentandus  potius  est, 
quod  autem  semper  magno  periculo  junctum , quia 
hujusce  causae  diagnosis  non  raro  valde  est  difficilis, 
tutius  igitur  erit  paroxysmum  methodo  antispastica 
lenire,  postea  autem  remediis  eccoproticis,  clysmati- 
busque,  tam  bilem  retentione  forsan  acris  redditam, 
quam  sanguinem  coactum  excernere. 

Haematemesis  sub  partu  difficili  obveniens  non 
nisi  foetu  arte  quam  celerrime  edito  sistetur. 

Si  topicae  sunt  causae  et  quidem  res  acres,  ve- 
nena, res  acutae  etc  in  illas  agendum  uti  jam  supra 
(§.  i/f)  dictum,  status  tamen  spasmodicus  minime  est 
negligendus. 

Remediorum  stypticorum  adstringentium  usus  in 
paroxysmo  minus  est  commendandus  aeque  ac  frigus 
tam  interne  quam  externe  applicatum,  experientia 
enim  docet  vomitum  cruentum  hisce  remediis  seda- 
tum multo  facilius  recidivum  heri,  gravioremque  re- 
linquere statum  morbosum.  Fr.  Hoffmannus  ligatu- 
ras et  balnea  frigida  pedum  et  manuum  profuisse  af- 
firmat i),  credit  enim  impetum  sanguinis  ad  cor  par- 
tesque internas  hac  re  minorem  reddi,  quia  sanguis 
tardius  flueret.  Ego  autem,  si  quid  recte  video,  pro 
certo  habeo  hisce  remediis  id  potius  effici,  ut  sanguis 
majori  quantitate  ad  partes  internas  accumuletur, 
quia  partes  extremas  minus  permeare  valet  et  hocce 
circulationis  impedimento  stagnatio  oriatur. 

§■  10. 

Cura  post  paroxysmum. 

Paroxysmo  lenito  illud  praesertim  avertendum 
ne  recidivus  fiat  morbus  et  tunc  demum  in  paroxys- 
mi effectus  agendum  est.  Alvus  semper  soluta  serve- 
tur necesse  est,  quem  ad  finem  nisi  sponte  reddatur, 
initio  bis  et  postea  semel  quotidie,  clysma  appli- 
cetur e Flor.  Chamom,,  Verbasci,  Sem.  Lini,  Tarax. 


i)  L.  c.  pag.  215, 


tot.,  Furfur,  tritlc.  hyberni,  c.  vitello  ovi  etc;  interne 
autem,  quamdiu  pulsus  magnus  et  plenus  observatur 
et  molestiae  circa  ventriculum  praesertim  plenitudinis 
sensus  perdurant,  Kali  citrat.  in  aq.  meliss.  s.  FI.  Au» 
rantii  solutum,  serum  lactis  tamarindinatum  etc  ad- 
hibenda sunt.  Frictionibus  oleosis  vel  vesicatorio  spas- 
mi abdominis  derivantur. 

Congestione  sanguinis  hocce  modo  a ventriculo 
aversa  extracta  mitia  optime  conveniunt,  Fxtr.  Cha- 
moni.,  Valeriam,  Taraxac. , prae  ceteris  autem  Fxtr. 
Cort.  peruv.  frigide  paratum  sufficiente  dosi:  uncia 
dimidia  solut.  in  aq.  Menth.  crisp.  s.  alius  unciis  sex, 
cui  mixtioni  si  cutis  arida  remanet  Liq.  Am- 
nion. acet,  drachmae  duae  addi  possunt,  bujusce  medi- 
camenti altera  quaque  hora  sumatur  cochlear  ma- 
jus. Fxtr.  Cort.  peruv.  quoque  aliis  extractis  jam  al- 
latis dextre  jungi  potest.  berius  adhiberi  possunt 
Extr.  Cardui  benedicti,  Inf.  lign.  Quass,  Fr.  HofF- 
mannus  (l.c.p.  215)  laudat  infusum  theiforme  exherba 
veronicae,  centumnodii,  summitat.  millefolii,  radice 
glycyrrhizae  et  sem.  foeniculi,  ad  aliquot  patellas  quo- 
tidie sumendum. 


5*  17. 

Diaeta  medicamentis  succurrere  debet,  aeger  quie- 
te se  habeat,  lectum  non  relinquat  quamdiu  de  mor- 
bi recursu  adhuc  metuendum  est,  ab  ouani  cibo  diffi- 
cili digestu  abstineat,  pariter  atque  ab  omni  potu  ni- 
mis frigido,  facile  enim  hocce  diaetae  vitio  novus  oritui 
morbi  paroxysmus,  quod  in  altero  aegroto  a me  ob* 
«ervato  accidit.  Fotus  egelidi  et  quideui  Decoct.  A 

thaeae,  Oryzae,  Malti,  Tlordei  decorticati,  panis  albi 
s.  tosti»  quibuscum  syrupus  grati  saporis  jungitur, 
optime  conveniunt  aegroto,  exigua  tamen  quantitate 
omnia  haec  praebenda  sunt.  Trimo  post  vomitum  die 
hi  jam  sufficiunt  potus,  diebus  sequentibus  jusculo 
carnis  ulaLur  et  metu  de  morbi  recursu  fere  obla- 
to, caute  olera  tenuiora  et  tunc  demum  carnis  tenuio- 
ris frusta  praeberi  possunt. 

§ rB- 

Cura  radicali3  extra  paroxysmum  in  varias  hae- 
matemesis causas  agere  debet.  Menses  et  haemorhoi- 
des  suppressae  seu  inordinatae,  ordinentur;  febris  in- 
termittens, cujus  paroxysmum  haematemesis  comita- 
tur, celeriter  Cort.  peruv.  auferatur  et  sic  porro.  In. 
quavis  autem  methodo  indicata  ventriculi  debilitas 
probe  notetur,  ne  remediis  nimis  fortius  in  ventricu- 
lum agentibus  utamur. 


VITAE  CURRICULUM 

EX  DECRETO 

GRATIOSAE  FACULTATIS  MEDICAE 
BEROLINENSIS 

ADJECTUM. 


Ego  Guilelmus  Fridricus  Billroth  natus  sum  Gry- 
phiis  d.  VII.  Mens.  Tanuar,  MDCCXCYII.patreoptimo 
Ioanne  Christiano  Billroth  juris  utriusque  Doctore  nec 
non  Senatui  Gryphico  Syndico  primario,  matre  cujus 
jam  plures  per  annos  obitum  doleo  ex  gente  Masius, 
Primis  litterarum  rudimentis  tam  in  classibus  inferio- 
ribus gymnasii  gryphici  quam  a praeceptoribus  pri- 
vatis  imbutus  in  ejusdem  gymnasii  classibus  superio- 
bus  Cei.  Ahlwardt  duce  scholas  absolvi  et  autumno 
anni MDCCCXIV.  cum  testimonio  maturitatis  a gym- 
nasio in  universitatem  dimissus  sum.  In  hac  magis- 
tri mihi  fuerunt  111.  de  Weigel  in  encyclopaedia  et 
methodologia  medica,  mineralogia,  rebus  botanicis  et 
chemicis,  materia  medica  et  pathologia  generali;  CeJ. 
Tillberg  in  physicis  et  astronomia  populari  5 Cei. 
Muhrbeck  in  philosophicis;  Cei.  Wortberg  in  pliilo* 
logicis  et  mathematicis;  111.  Kosegarten  in  historia; 
Cei.  Warnekros  in  osteologia;  111.  Mende  in  diaete- 
tica et  physiologia;  111.  de  Haselberg  in  pathologia 
et  therapia  morborum  syrphiliticorum, 


Autumno  anni  MDCCCXVI,  Georgiain  Augustam 
transmigrans  III.  lleeren  historiae  recentioris  Euro- 
pae; III.  Bouterwek  A^stheticae;  111.  Mayer  physi- 
ces;  Cei.  Hempel  anatomiae  tam  theoreticae  quam 
practicae;  111.  Blumenbach  historiae  naturalis  et  phy- 
siologiae; III.  Stromeyei  Chemiae  experimentalis  et 
pliarmaciae;  Ili.  Langenbeck  anatomiae  et  chirurgiae 
tam  medicae  quam  manualis  cum  exercitationibus  in 
cadaveribus  conjunctae;  111.  Osiander  artis  obstetri- 
ciae; 111.  Himly  pathologiae,  materiae  medicae  et  the- 
rapiae generalis,  pathologiae  et  therapiae  specialis, 
chirurgiae  medicae,  ophthalmiatrices  et  medicinae  cli- 
nicae praecepta  mihi  tradidere. 

Hieme  autem  anni  MDCCCXVIII  Eerolinum  me 
contuli  ibique  in  anatomia  practica  viri  illustres  llu- 
dolphi  et  Knape  me  instituerunt;  praelectionibus 
circa  anatomiam  organorum  sensuum,  anatomiam  tam 
pathologicam  quam  comparatam  apud  111.  Rndolphi; 
circa  angiologiain  et  neurologiam  apud  Cei.  Rosen- 
thal  adfui;  instituta  clinica  1’erill.  Hufeland  et  111. 
Graefe  atque  clinicum  chirurgicum  nosocomii  carita- 
tis quod  gaudet  Directore  111.  Rust  frequentavi,  nec 
non  in  iustiLuto  clinico  111.  Berends  medicinam  feci 

• 

Omnibus  hisce  praeceptoribus  meis  pio  animo 
quas  possum  maximas  ago  gratias.  1’eracto  autem 
studiorum  academicorum  cursu  et  tentamine  medico 
examineque  rigoroso  feliciter  absolutis,  spero  fore, 
ut  post  Dissertationem  hance  rite  defensam  summi 
in  medicina  et  chirurgia  honores  more  majorum  mihi 
concedantur. 


TXIESES  DEFENDENDAE. 


I 


I.  Omnis  in  arte  medica  philosophia  experientia  niti 
debet. 

II.  Et  arteriae  et  venae  tunica  musculari  carent. 

III.  Aneurysma  verum,  vulgo  sic  dictum,  non  datur. 

